
РЕПУБЛИКА СРБИЈА 




                           
Oсновно јавно тужилаштво

А  бр. 139/26
21.07.2026. године

У Куршумлији

ЈЛМ/ВР
САОПШТЕЊЕ ЗА ЈАВНОСТ


Дана 19.07.2026.године у 21,15 сати Основно јавно тужилаштво у Куршумлији наложило је Полицијској станици у Куршумлији задржавање до 48 сати осумњиченог В. Н (1983) држављанину Р.Немачке, због постојања основа сумње да је дана 19.07.2026.године око 17,25 часова у с. Висока О. Куршумлија, учинио кривично дело Тешка дела против безбедности јавног саобраћаја из чл.297 ст.4 у вези чл.289 ст.3 у вези ст.1 КЗ, да је као учесник у саобраћају изазвао саобраћајну незгоду у којој је једно лице изгубило живот, четири лица су тешко телесно повређена, док је једно лице је задобило лаке телесне повреде,  а за које кривично дело је прописана казна затвора од 2 (две) до 10 (десет) година. 


Осумњичени је уз кривичну пријаву доведен до просторија јавног тужилаштва где је саслушан у присуству изабраног браниоца, након чега је  тужилаштво  судији за претходни поступак Основног суда у Куршумлији предложило да се према осумњиченом В. Н. одреди притвор, јер постоје особите околности које указују на опасност од бекства осумњиченог, постоје и околности које указују да ће исти ометати поступак утицањем на сведоке, и из разлога јер је за кривично дело које му се ставља на терет прописана казна затвора тежа од пет година, а начин извршења и тежина последице кривичног дела су довели до узнемирења јавности која може угрозити несметано и правично вођење кривичног поступка.     


Основни суд у Куршумлији је према осумњиченом одредио притвор у трајању до 30 дана.
ПОРТПАРОЛ ОЈТ КУРШУМЛИЈА

                                                                                                ЈАВНИ ТУЖИЛАЦ

                                                                                                 Јелена Лешњак Милетић
